
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου1251 

11 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάρτιση προγράμματος απόκτησης εργασιακής ε¬ 
μπειρίας ανέργων αποφοίτων τριτοβάθμιας εκπαί¬ 
δευσης (5ΤΑΟΕ). Σύστημα υλοποίησης, διαχείρι¬ 
σης παρακολούθησης, αξιολόγησης και ελέγχου 

του προγράμματος αυτού. 1 

Τροποποίηση της 108434/4-8-1997 Απόφασης του Υ¬ 
πουργού Εργασίας & Κοινωνικών Ασφαλίσεων "Σύ¬ 
στημα διαχείρισης, Παρακολούθησης, Αξιολόγη¬ 
σης και Ελέγχου του πιλοτικού Προγράμματος 
Σύνδεση Κατάρτισης και Απασχόλησης, συγχρη- 
ματοδοτούμενο από το ΕΚΤ κατά τη μεταβατική πε¬ 
ρίοδο 1997". 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 111067 (2) 

Κατάρτιση προγράμματος απόκτησης εργασιακής εμπει¬ 
ρίας ανέργων αποφοίτων τριτοβάθμιας εκπαίδευσης 
(3ΤΑΟΕ). Σύστημα υλοποίησης, διαχείρισης παρακο¬ 
λούθησης, αξιολόγησης και ελέγχου του προγράμμα¬ 
τος αυτού. 

ΥΠΟΥΡΓΟΣ ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 212/69 “Περί Οργανώσεως και 
Διοικήσεως του Ο.Α.Ε.Δ.". 

2. Τις διατάξεις του νόμου 2434/96 (Φ.Ε.Κ. 188/Α/96) 
"Μέτρα πολιτικής για την απασχόληση και την επαγγελ¬ 
ματική εκπαίδευση και κατάρτιση και άλλες διατάξεις". 

3. Τις διατάξεις του άρθρου 18 § 3 και 4 του Ν. 2224/94 
"Ρυθμίσεις θεμάτων εργασίας, συνδικαλιστικών δικαιω¬ 
μάτων, κλπ" (Φ.Ε.Κ. 112/Α). 

4. Του κανονισμούς (Ε.Ο.Κ.) 2081/93, 2082/93,1681/94, 
2988/95 και 2185/96του Συμβουλίου. 

5. Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθμό 0(94) 1716 της 13.7.1993 σχετικά με 
την κατάρτιση του Κ. Π. Σ. 1994-1999 "Για την ανάπτυξη και 
την Διαρθρωτική Προσαρμογή της Ελλάδος". 

6. Την Απόφαση της Επιτροπής της Ευρωπαϊκής Ένω¬ 


σης (Ε.Ε.) με αριθμό 0(94) 1421 της 29.7.1994 σχετικά με 
την έγκριση του Επιχειρησιακού Προγράμματος "Συνεχι¬ 
ζόμενη Κατάρτιση και Προώθηση της Απασχόλησης" που 
εντάσσονται στο Β’ Κ.Π.Σ. 

7. Τις διατάξεις του άρθρου 20 του Ν. 2639/98 "Ρύθμιση 
εργασιακών σχέσεων, σύσταση Σώματος Επιθεώρησης 
Εργασίας και άλλες διατάξεις" (Φ.Ε.Κ. 205/Α/98). 

8. Την απόφαση της 6ης Επιτροπής Παρακολούθησης 
του Ε. Π. "Συνεχιζόμενη Κατάρτιση & Προώθηση της Απα¬ 
σχόλησης" της 6/5/98. 

9. Την αναγκαιότητα παρέμβασης του Ο.Α.Ε.Δ. στην α¬ 
γορά εργασίας για την απόκτηση πρακτικής εμπειρίας 
πτυχιούχων ανέργων και νεοεισερχόμενων στην αγορά 
εργασίας. 

10. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού. 

11. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

12. Την ισχύουσα Φορολογική Νομοθεσία και ιδίως το 
νομότυπο των φορολογικών στοιχείων και παραστατικών. 

13. Την ανάγκη δημιουργίας συστήματος διαχείρισης, 
παρακολούθησης, αξιολόγησης, ελέγχου και εξειδίκευ- 
σης των ενεργειών του προγράμματος για την απόκτηση 
εργασιακής εμπειρίας ανέργων πτυχιούχων Τριτοβάθ¬ 
μιας Εκπαίδευσης συγχρηματοδοτούμενων από το Ε.Κ.Τ. 
στο πλαίσιο του Ε.Π. "Συνεχιζόμενη Κατάρτιση και Προώ¬ 
θηση της Απασχόλησης" του Β’ Κ.Π.Σ. (Υποπρόγραμμα 3, 
Μέτρο 3, Ενέργεια 3). 

14. Την 2157 / 10-11-1998 Απόφαση του Δ.Σ. του 
Ο.Α.Ε.Δ., αποφασίζουμε: 

ΑΡΘΡΟ 1 

ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

ΠΕΡΙΓΡΑΦΗ ΣΥΓΧΡΗΜΑΤΟΔΟΤΟΥΜΕΝΩΝ ΔΡΑΣΕΩΝ 

Καταρτίζουμε πρόγραμμα απόκτησης εργασιακής ε¬ 
μπειρίας ανέργων πτυχιούχων Α.Ε.Ι. - Τ.Ε.Ι., νεοεισερχό- 
μενων στην αγορά εργασίας σε θέσεις και ειδικότητες 
των γνωστικών τους αντικειμένων. Δικαιούχοι Φορείς Υ¬ 
λοποίησης του Προγράμματος είναι Επιχειρήσεις και Ορ¬ 
γανισμοί του ευρύτερου δημόσιου και ιδιωτικού τομέα ό¬ 
πως στη συνέχεια περιγράφονται. 

Το πρόγραμμα συγχρηματοδοτείται από το Ε.Κ.Τ., σε 
ποσοστό 80% του συνολικού κόστους, στο πλαίσιο του 
Ε.Π. "Συνεχιζόμενη Κατάρτιση και Προώθηση της Απα- 

σχόλησης” του Β' Κ.Π.Σ. (Υποπρόγραμμα 3, Μέτρο 3, Ε¬ 
νέργεια 3). 

1 α. Σκοπός του προγράμματος. 

Σκοπός του προγράμματος είναι η απόκτηση εργασια¬ 
κής εμπειρίας, η προσαρμογή των επαγγελματικών προ¬ 
σόντων στην εξέλιξη και τις ανάγκες της αγοράς εργα¬ 
σίας και πάνω σε τομείς της ειδίκευσής τους, ανέργων 
πτυχιούχων Α.Ε.Ι. - Τ.Ε.Ι. εισερχόμενων για πρώτη φορά 
στην αγορά εργασίας σε ειδικότητες που έχουν σχέση με 
το αντικείμενο των σπουδών τους στην τριτοβάθμια εκ¬ 
παίδευση. 

1 β. Διάρκεια προγράμματος. 

Η διάρκεια του προγράμματος είναι ένδεκα (11) μήνες 
εκ των οποίων ένας (1) μήνας αφορά θεωρητική και πρα¬ 
κτική ενημέρωση - εξοικείωση με το εργασιακό περιβάλ¬ 
λον και δέκα (10) μήνες αφορά τοποθέτηση σε θέσεις για 
απόκτηση εργασιακής εμπειρίας. 

Η ημερήσια διάρκεια του προγράμματος είναι η ίδια με 
την ημερήσια διάρκεια της απασχόλησης που ισχύει στον 
φορέα υλοποίησης. 

1γ. Προϋπολογισμός. 

Το συνολικό κόστος ανέρχεται σε 7 δις δραχμές για την 
διετία '98 - ’99 (με δυνατότητα αύξησηςτου συνολικού κό¬ 
στους εφόσον εγκριθούν περισσότεροι πόροι). 

1δ. Δικαιούχοι φορείς υλοποίησης και ασκούμενοι. 

* Δικαιούχοι φορείς υλοποίησης. 

Φορείς υλοποίησης του προγράμματος είναι όλες οι ε¬ 
πιχειρήσεις του Ιδιωτικού και του ευρύτερου Δημόσιου 
Τομέα της Οικονομίας, τα Ν.Π.Ι.Δ., τα Ν.Π.Δ.Δ. (εκτός Υ¬ 
πουργείων), οι Επιχειρήσεις Οργανισμών Τοπικής Αυτο¬ 
διοίκησης, οι Συνεταιρισμοί κλπ. 

* Δικαιούχοι ασκούμενοι. 

Οι πτυχιούχοι Α.Ε.Ι. - Τ.Ε.Ι., ως και οι κάτοχοι μεταπτυ- 
χιακώντίτλων σπουδών ηλικίας μέχρι 30 ετών (γεννημένοι 
μετά την 1.1.1968). 

Οι λεπτομέρειες ορίζονται στα άρθρα 2 & 4 αντίστοιχα 
τηςπαρούσης. 

1ε. Υπεύθυνος φορέας. 

Υπεύθυνος φορέας για την Υλοποίηση, Διαχείριση, Πα¬ 
ρακολούθηση, Αξιολόγηση, Έλεγχο και Χρηματοδότηση 
του προγράμματος ορίζεται ο Ο.Α.Ε.Δ.. 

ΑΡΘΡΟ 2 

ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ 

Δικαιούχοι φορείς υλοποίησης του προγράμματος είναι 
όλες οι επιχειρήσεις του Ιδιωτικού και του ευρύτερου Δη¬ 
μόσιου Τομέα της Οικονομίας, τα Ν.Π.I.Δ., τα Ν.Π.Δ.Δ. (ε¬ 
κτός Υπουργείων), οι Επιχειρήσεις Οργανισμών Τοπικής 
Αυτοδιοίκησης, οι Συνεταιρισμοί. 

Δεν μπορούν να είναι φορείς του προγράμματος οι εξής 
κατηγορίες: 

α. Υπουργεία, Νομαρχιακές Αυτοδιοικήσεις, Δήμοι & 
Κοινότητες. 

β. Η ΕΠΑΕ, οι ΠΑΕ, τα αθλητικά σωματεία, οι πολιτικές 
οργανώσεις, τα κόμματα, οι Μητροπόλεις, τα Μοναστή¬ 
ρια, τα θρησκευτικά ιδρύματα, τα γραφεία τελετών, τα νυ¬ 
χτερινά κέντρα, πιάνο μπαρ, καφενεία, αναψυκτήρια, δι¬ 
σκοθήκες, λέσχες, πρακτορεία και επιχειρήσεις τυχερών 
παιχνιδιών, επιχειρήσεις που έχουν σχέση με ψυχαγωγι¬ 
κά ή ηλεκτρονικά παιχνίδια, τα λούνα-παρκ, τα βιντεοκλά¬ 
μπ, φροντιστήρια. Επίσης εκπαιδευτικά ιδρύματα για τις 
ειδικότητες του εκπαιδευτικού προσωπικού. 

γ. Στις αεροπορικές επιχειρήσεις μπορεί να ασκηθεί σε 
ανάλογες ειδικότητες, μόνο διοικητικό και τεχνικό προ¬ 
σωπικό που εδρεύει στην Ελλάδα. 


δ. Οι συνεταιρισμοί για τα μέλη τους, 
ε. Τα νομικά τμήματα εταιρειών και τα Δικηγορικά Γ ρα¬ 
φεία για θέσεις που αφορούν ασκούμενους ή εν ενεργεία 
Δικηγόρους. 

στ. Τα Νοσοκομεία για τους γιατρούς. 

Οι επιχειρήσεις πρέπει να έχουν αποτελέσματα ενός, 
τουλάχιστον, οικονομικού έτους, (εκτός εάν προέρχονται 
από μετατροπές ή αλλαγή του νομικού τους καθεστώ¬ 
τος). Κατά την ενδεκάμηνη διάρκεια του προγράμματος 
δεν πρέπει να γίνει από την επιχείρηση μείωση μόνιμου 
προσωπικού αντίστοιχης ειδικότητας που έχει διατεθεί α¬ 
πό το πρόγραμμα, άλλως θα διακόπτεται η επιδότηση της 
συγκεκριμένης θέσης και ο ασκούμενος θα μετακινείται 
(εφόσον υπάρχει θέση) σε άλλη επιχείρηση για την ολο¬ 
κλήρωση της άσκησης. 

Αν ο ασκούμενος αποχωρήσει οικειοθελώς απάτην επι¬ 
χείρηση και πάντως μέχρι την συμπλήρωση των δύο (2) 
πρώτων μηνών του προγράμματος, τότε αντικαθίσταται 
από άλλον. 

Αν αυτό γίνει με ευθύνη της επιχείρησης, τότε η επιχεί¬ 
ρηση υποβάλλει αιτιολογη μένο αίτη μα προς τον Ο. Α. Ε .Δ., 
και εφόσον γίνει δεκτό, αντικαθίσταται ο ασκούμενος (πά¬ 
ντα μέσα στο διάστημα των δύο (2) πρώτων μηνών) και ο 
ίδιος μετακινείται (εφόσον υπάρχει θέση) σε άλλη επιχεί¬ 
ρηση για την ολοκλήρωση της άσκησης. Μετά το πέρας 
των δύο (2) πρώτων μηνών του προγράμματος οποιαδή¬ 
ποτε διακοπή συνεπάγεται την αυτόματη διακοπή του 
προγράμματος (για τη συγκεκριμένη θέση). 

Εάν η επιχείρηση υποχρεωθεί να διακόψει την λειτου ργία 
της (για οικονομικούς ή ανωτέρας βίας λόγους) κατά τη 
διάρκεια του προγράμματος οφείλει να ενημερώσει έγκαι- 
ρατον Ο.Α.Ε.Δ. ώστε ο ασκούμενος να μετακινηθεί σε άλλη 
από τις επιλεχθείσες επιχειρήσεις (και εφόσον υπάρχει α¬ 
ντίστοιχη θέση) ώστε να ολοκληρώσει το πρόγραμμα. 

Όλες οι παραπάνω διακοπές, αντικαταστάσεις, μετακι¬ 
νήσεις γίνονται μετά από έγκριση του Διοικητή του 
Ο.Α.Ε.Δ.. 

ΑΡΘΡΟ 3 

ΑΠΑΙΤΟΥΜΕΝΑΔΙΚΑΙΟΛΟΓΗΤΙΚΑ ΦΟΡΕΩΝ ΥΛΟΠΟΙ¬ 
ΗΣΗΣ ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ / ΕΠΙΛΟΓΗ 

3α. Απαιτούμενα δικαιολογητικά 
Οι ενδιαφερόμενοι φορείς υποβάλλουν αίτηση υλοποί¬ 
ησης του προγράμματος στον Ο.Α.Ε.Δ., εντός προθε¬ 
σμίας που θα καθορισθεί με εγκύκλιο του Ο.Α.Ε.Δ. 

Τα δικαιολογητικά που θα υποβληθούν από τις επιχει¬ 
ρήσεις είναι τα εξής: 

* Έντυπη αίτηση (βάσει υποδείγματος). 

* Καταστατικό φορέα υλοποίησης ή Φ.Ε.Κ. ή έναρξη ε¬ 
πιτηδεύματος ανάλογα. 

* Τον ισολογισμό και τα αποτελέσματα χρήσης του έ¬ 
τους 1997 ή το Ε3 ή το Ε4 του ίδιου έτους για Ο. Ε., Ε. Ε. και 
ατομικές επιχειρήσεις. 

* Ασφαλιστική & φορολογική ενημερότητα. 

3β. Διαδικασία και κριτήρια αξιολόγησης και επιλογής 
των φορέων υλοποίησης 

Η αξιολόγηση των φορέων υλοποίησης θα γίνει σε δύο 
(2) φάσεις: 

* Α’ Φάση Αξιολόγησης : Έλεγχος πληρότητας της αί¬ 
τησης. 

Ο έλεγχος της πληρότητας του φακέλου θα γίνει από υ¬ 
παλλήλους της Τεχνικής Γραμματείας και θα συμπληρώ¬ 
νεται το έντυπο πληρότητας. Στην περίπτωση που πα¬ 
ρουσιάζεται μη πληρότητα της αίτησης αυτή δεν θα προ- 
ωθεπαι στη Β’ φάση αξιολόγησης. 

* Β’ φάση αξιολόγησης : Κριτήρια κατάταξης. 

Η κατάταξη των επιχειρήσεων θα γίνει από Γνωμοδοτι- 
κή Επιτροπή η οποία θα ορισθεί με απόφαση του Διοικη¬ 
τή του Ο.Α.Ε.Δ. και θα αποτελείται από: 

* Έναν εκπρόσωπο του Ο.Α.Ε.Δ. ως Πρόεδρο, με τον α¬ 
ναπληρωτή του και μέλη: 

* Έναν εκπρόσωπο του Ο.Α.Ε.Δ., με τον αναπληρωτή 
του. 

* Έναν εκπρόσωπο του Υπουργείου Εργασίας & Κοινω¬ 
νικών Ασφαλίσεων, με τον αναπληρωτή του. 

* Τέσσερις (4) εμπειρογνώμονες. 

Η αξιολόγηση θα γίνει βάσει των παρακάτω ενοτήτων 
κριτηρίων: 

α. Αξιολόγηση του φορέα υλοποίησης - Δυνατότητα Υ¬ 
λοποίησης (0-15 μόρια) 

Εδώ λαμβάνονται υπόψη: 

* Ο κύκλος εργασιών, τα κέρδη και το σύνολο του ενερ¬ 
γητικού 

* Οι επενδύσεις σε νέα τεχνολογία και υποδομές 

* Ποσοστό (%) του επιστημονικού προσωπικού του φο¬ 
ρέα 

β. Αξιολόγηση της Ενέργειας - Τρόπος υλοποίησης 
(0-25 μόρια) 

Εδώ λαμβάνονται υπόψη: 

* Η σαφήνεια του σκοπού και των στόχων του προ¬ 
γράμματος εξοικείωσης και πρακτικής άσκησης. 

* Το περιεχόμενο και η προτεινόμενη μεθοδολογία του 
προγράμματος εξοικείωσης και πρακτικής άσκησης. 

* Η ύπαρξη εσωτερικού μηχανισμού παρακολούθησης 
και ελέγχου της ενέργειας και η διαθεσιμότητα ανθρώπι¬ 
νου δυναμικού που να λειτουργεί υποστηρικτικά προς 
τους ασκούμενους. 

γ. Αξιολόγηση των αναμενόμενων αποτελεσμάτων σε 
σχέση με τη βελτίωση της απασχολησιμότητας: (0-30 μό¬ 
ρια) 

Εδώ λαμβάνονται υπόψη: 

* Η δυναμική των προσφερόμενων θέσεων άσκησης 
στην αγορά εργασίας. 

* Η δυνατότητα / προοπτική προσφοράς μόνιμης ή με¬ 
ρικής απασχόλησης μετά το τέλος του προγράμματος α¬ 
πό το φορέα υλοποίησης. 

δ. Συγκριτική αξιολόγηση: (0-30 μόρια) 

Η κρίση της Γνωμοδοτικής Επιτροπής εκφράζεται βά¬ 
σει της συγκριτικής αξιολόγησης με τις άλλες προτάσεις 
που υποβλήθηκαν στον ίδιο Νομό και αφορούν τις ίδιες 
προσφερόμενες ειδικότητες, λαμβάνοντας υπόψη και 
την χωροταξική τους κατανομή στον ίδιο το Νομό, καθώς 
και τους διαθέσιμους πόρους. 

Η Γνωμοδοτική Επιτροπή : 

* Κατανέμει τις θέσεις άσκησης κατά Νομό και κατά Πε¬ 
ριφέρεια, λαμβάνοντας υπόψη τις προσφερόμενες θέ¬ 
σεις από τους φορείς υλοποίησης, τον απόλυτο αριθμό 
τωνπτυχιούχων ανέργων ανά Νομό ή και ανά Περιφέρεια, 
και τις ιδιαίτερες ανάγκες και ιδιαιτερότητες του Νομού ή 
και της Περιφέρειας. 

* Προτείνει τον ανώτατο αριθμό θέσεων ανά φορέα και 
ειδικότητα σε σχέση με τις προσφερόμενες ειδικότητες. 

* Διαμορφώνει πρόταση για τους φορείς που τελικά θα 
συμμετάσχουν στο πρόγραμμα και τον αντίστοιχο αριθμό 
εγκεκριμένων θέσεων ανά φορέα και ανά ειδικότητα. 

Η Γνωμοδοτική Επιτροπή συντάσσει πρακτικό του έρ¬ 
γου της και καταρτίζει πίνακες με τη σειρά επιτυχίας των 
φορέων υλοποίησης ανά Νομό, τις προσφερόμενες θέ¬ 
σεις και την πρότασή της για τις τελικά εγκεκριμένες θέ¬ 
σεις άσκησης ανά φορέα υλοποίησης και ανά ειδικότητα. 


Η Γνωμοδοτική Επιτροπή εισηγείται στον Διοικητή του 
Ο.Α.Ε.Δ. ο οποίος και αποφασίζει. 

ΑΡΘΡΟ 4 

ΕΠΩΦΕΛΟΥΜΕΝΟΙ ΑΣΚΟΥΜΕΝΟΙ 

Επωφελούμενοι του προγράμματος είναι οι πτυχιούχοι 
Α.Ε.Ι. - Τ.Ε.Ι. ως και οι κάτοχοι μεταπτυχιακών τίτλων 
σπουδών, ηλικίας μέχρι 30 ετών (γεννημένοι μετά την 
1.1.1968). 

Οι παραπάνω επωφελούμενοι θα πρέπει να είναι άνερ¬ 
γοι, επιδοτούμενοι ή μη (εγγεγραμμένοι στα μητρώα α- 
νέργωντου Ο.Α.Ε.Δ.) και να μην έχουν εργασθεί σε θέσεις 
και ειδικότητες απασχόλησης των γνωστικών τους αντι¬ 
κειμένων για περισσότερους από 12 μήνες. Ο αριθμός 
των δικαιούχων ορίζεται να είναι 4.000. Σε περίπτωση αύ¬ 
ξησης των διατιθέμενων πόρων μπορεί, με απόφαση του 
Δ.Σ. του Ο.Α. Ε.Δ., να αυξηθεί ο αριθμός των δικαιούχων. 

Οι ειδικότητες και οι τίτλοι σπουδών των επωφελούμε¬ 
νων θα είναι αυτές που τελικώς θα ζητηθούν από τις επι¬ 
χειρήσεις. Εξαιρούνται οι ειδικότητες των Γ ιατρών και Δι¬ 
κηγόρων. 

Οι άρρενες υποψήφιοι πρέπει να έχουν εκπληρώσει τις 
στρατιωτικές τους υποχρεώσεις ή να έχουν απαλλαγεί 
νόμιμα. 

Οι πτυχιούχοι Σχολών της αλλοδαπής πρέπει να είναι 
κάτοχοι αντίστοιχων ισότιμων τίτλων σπουδών αναγνωρι¬ 
σμένων από το ΔΙΚΑΤΣΑ. Οι περιπτώσεις στις οποίες υ¬ 
πάρχει ισοτιμία αλλά όχι αντιστοίχηση θα εξετάζονται κα¬ 
τά περίπτωση. 

Οι απούμενοι θα πρέπει να έχουν την Ελληνική υπηκοό¬ 
τητα ή την υπηκοότητα κράτους μέλους της Ευρωπαϊκής 
Ένωσης ή να είναι Έλληνες ομογενείς που ασχολούνται 
μόνιμα στην Ελλάδα, ή να εμπίπτουν στο άρθρο 11 του 
ΚΑΝ/Ε.Ο. Κ./1612/68. 

ΑΡΘΡΟ 5 

ΑΠΑΙΤΟΥΜΕΝΑΔΙΚΑΙΟΛΟΓΗΤΙΚΑ ΥΠΟΨΗΦΙΩΝ 
ΑΣΚΟΥΜΕΝΩΝ 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ / ΕΠΙΛΟΓΗ 

5α. Απαιτούμενα δικαιολογητικά 

Τα δικαιολογητικάπου απαιτούνται να υποβληθούν από 
τους υποψήφιους ασκούμενους είναι τα εξής: 

1. Έντυπη αίτηση (βάσει υποδείγματος). 

2. Τίτλους σπουδών: 

* Επικυρωμένο φωτοαντίγραφο των τίτλων σπουδών 
(βασικών ή και μεταπτυχιακών) της ημεδαπής με τελική 
βαθμολογία ή 

* Επικυρωμένο φωτοαντίγραφο αναγνώρισης από το 
ΔΙΚΑΤΣΑ για ισοτιμία και αντιστοιχία σε περίπτωση τίτλων 
σπουδών από Σχολές της αλλοδαπής (βασικών ή μετα¬ 
πτυχιακών) με τελική βαθμολογία και 

* Επικυρωμένο φωτοαντίγραφο της αντιστοιχίας βαθ¬ 
μολογίας από το ΔΙΚΑΤΣΑ σε περίπτωση τίτλων σπουδών 
από Σχολές της αλλοδαπής (βασικών ή μεταπτυχιακών) 
ως τελική βαθμολογία (εάν υπάρχει). 

3. Υπεύθυνη δήλωση του Ν. 1599/86 ότι ο υποψήφιος ει¬ 
σέρχεται για πρώτη φορά στην αγορά εργασίας (διάστη¬ 
μα λιγότερο από 12 μήνες δεν υπολογίζεται) σε ειδικότη¬ 
τα που έχει σχέση με το αντικείμενο των γνωστικών του 
σπουδών στην τριτοβάθμια εκπαίδευση και ότι όλα τα 
στοιχεία τα οποία καταθέτει στην αίτηση είναι αληθή (σε 
αντίθετη περίπτωση ακυρώνεται αυτόματα η συμμετοχή 
του στο πρόγραμμα). 

Εφόσον ο υποψήφιος επιλεγεί, συμπληρωματικά, θα 
πρέπει να καταθέσει: 

* Φωτοαντίγραφο του Δελτίου Ανεργίας του υποψηφί¬ 
ου, επικυρωμένο από την αρμόδια υπηρεσία του Ο.Α.Ε.Δ. 
ή βεβαίωση επιδότησης ανεργίας. 

* Επικυρωμένο φωτοαντίγραφο του Δελτίου Αστυνομι¬ 
κής Ταυτότητας ή διαβατηρίου. 

* Πιστοποιητικό τύπου Α του αρμοδίου Στρατολογικού 
Γραφείου που να αποδεικνύει είτε την εκπλήρωση των 
στρατιωτικών υποχρεώσεων, είτε τη νόμιμη απαλλαγή α¬ 
πό αυτές, για τους άρρενες υποψηφίους. 

* Επικυρωμένα φωτοαντίγραφα από αναγνωρισμένα δι¬ 
πλώματα γνώσης ξένων γλωσσών. 

* Βεβαιώσεις παρακολούθησης προγραμμάτων επαγ¬ 
γελματικής κατάρτισης διάρκειας 300 ωρών και άνω που 
έχουν υλοποιηθεί μετά την απόκτηση των βασικών τίτλων 
σπουδών. 

* Πιστοποιητικό οικογενειακής κατάστασης και τέλος, 

* Αντίγραφο φορολογικής δήλωσης (εάν δηλώνει προ- 
στατευμένα μέλη) 

5β. Υποβολή αιτήσεων 

Η υποβολή των αιτήσεων θα γίνει εντός της προθεσμίας 
που θα καθορισθεί με εγκύκλιο του Ο.Α.Ε.Δ., στον 
Ο.Α.Ε.Δ. 

Κάθε υποψήφιος μπορεί να κάνει μόνο μία αίτηση και 
για ένα μόνο Νομό. 

5γ. Διαδικασία & κριτήρια αξιολόγησης & επιλογής υ¬ 
ποψηφίων 

Η αξιολόγηση των αιτήσεων των υποψηφίων και της ε¬ 
πιλογής τους θα γίνει σε τρεις (3) φάσεις: 

* Α' Φάση Αξιολόγησης: Αξιολόγηση βασικών κριτηρίων 
Ο έλεγχος πληρότητας των αιτήσεων θα γίνεται από υ¬ 
παλλήλους της Τεχνικής Γραμματείας και θα συμπληρώ¬ 
νεται το έντυπο πληρότητας. Στην περίπτωση που πα¬ 
ρουσιάζεται μη πληρότητα της αίτησης αυτή δεν θα προ¬ 
ωθείται στη Β’ φάση αξιολόγησης. 

Κάθε αίτηση βαθμολογείται με βάση τα παρακάτω κρι¬ 
τήρια: 
α) Ανεργία 

* Από 1 έως 3 μήνες ανεργίας: 10 μόρια. 

* Από 3 έως 6 μήνες ανεργίας : 10 μόρια. 

* Από 6 έως 9 μήνες ανεργίας : 10 μόρια. 

* Από 9 μήνες και άνω : 10 μόρια. 

(Μέγιστος βαθμός 40 μόρια). 

β) Ηλικία 

Από το 25ο έτος συμπληρωμένο, κάθε χρόνος (συμπλη¬ 
ρωμένος), υπολογίζεται με 5 μόρια. 

(Μέγιστος βαθμός 30 μόρια για Α.Ε.Ι.-Τ.Ε.Ι., και, 55 μό¬ 
ρια για κατόχους μεταπτυχιακού τίτλου), 
γ) Ξένες γλώσσες 

Για κάθε ξένη γλώσσα (αξιολογούνται μέχρι 4 ξένες 
γλώσσες), επιπέδου ίοννβΓή αντίστοιχου και άνω, 5 μόρια 
(Μέγιστος βαθμός 20 μόρια), 
δ) Πρόσθετες γνώσεις 

Για κάθε αυτοτελές πρόγραμμα κατάρτισης 300 ωρών 
και άνω (αξιολογούνται μέχρι 2 προγράμματα), μετά την 
απόκτηση του βασικού τίτλου, 5 μόρια. 

(Μέγιστος βαθμός 10 μόρια). 
ε) Οικογενειακή κατάσταση 
Έγγαμος: 5 μόρια. 

Γ ια κάθε προστατευόμενο μέλος(αξιολογούνται μέχρι 4 
προστατευόμενα μέλη): 5 μόρια. 

(Μέγιστος βαθμός 25 μόρια). 

Η βαθμολογία της Α' φάσης προκύπτει ως άθροισμα 
των α, β, γ, δ και ε. 

Όπου ζητείται θέση με μεταπτυχιακό τίτλο σπουδών, οι 


έχοντες ίδιο μεταπτυχιακό τίτλο, θα συναγωνιστούν βά¬ 
σει της παραπάνω βαθμολογίας που συγκεντρώνουν (βα¬ 
σικά προσόντα). 

Με βάση τα παραπάνω η μέγιστη βαθμολογία είναι 125 
μόρια. 

* Β’ Φάση Αξιολόγησης: Αξιολόγηση προσωπικότητας 

Η Γνωμοδοτική Επιτροπή τέλος, αξιολογεί τις απαντή¬ 
σεις των υποψηφίων σε μία σειρά ερωτήσεων προσωπι¬ 
κότητας που εμπεριέχονται στην έντυπη αίτηση (μέγι¬ 
στος βαθμός 25 μόρια). 

Ο τελικός βαθμός κάθε υποψηφίου προκύπτει από το 
άθροισμα της βαθμολογίας της Α’ και Β' φάσης. 

* Γ’ Φάση Αξιολόγησης: Τελική επιλογή των υποψηφίων 

Η Γνωμοδοτική Επιτροπή του Π ρογράμματος, αφού λά¬ 
βει υπόψη τη βαθμολογία της Α' και Β’ φάσης, τις διαθέ¬ 
σιμες πιστώσεις, τις διαθέσιμες θέσεις απόκτησης πρα¬ 
κτικής εμπειρίας, την συγκριτική αξιολόγηση με άλλες 
προτάσεις που υποβλήθηκαν στον ίδιο Νομό και αφορούν 
τις ίδιες ειδικότητες και τα επιπρόσθετα προσόντα που 
ζητάει η επιχείρηση, καταρτίζει πίνακες επιτυχόντων υπο¬ 
ψηφίων. 

Η προτεραιότητα των ίσων ευκαιριών θα ληφθεί υπόψη. 

Η Γνωμοδοτική Επιτροπή συντάσσει πρακτικό του έρ¬ 
γου της και εισηγείται στον Διοικητή του Ο.Α.Ε.Δ. ο οποί¬ 
ος και αποφασίζει. 

ΑΡΘΡΟ 6 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ 

6α. Προκήρυξη 

Θα υπάρξουν δύο (2) κύκλοι προκηρύξεων: 

* Α’ Προκήρυξη 

Ειδική προκήρυξη που θα απευθύνεται στις επιχειρή¬ 
σεις. Θα αξιολογηθούν οι αιτήσεις / προτάσεις (άρθρο 3 
της Υπουργικής Απόφασης) και θα καταρτισθεί η τελική 
λίστα των φορέων υλοποίησης και των αντίστοιχων προ- 
σφερόμενων θέσεων απόκτησης επαγγελματικής εμπει¬ 
ρίας / ειδικότητα (σε επίπεδο Νομού). 

* Β’ Προκήρυξη 

Θα ακολουθήσει Β’ προκήρυξη η οποία θα δημοσιοποι¬ 
εί τις προσφερόμενες θέσεις άσκησης ανά Νομό και θα α¬ 
πευθύνεται στην ομάδα στόχο. 

Θα ακολουθήσει αξιολόγηση των νέων πτυχιούχων βά¬ 
σει της διαδικασίας που περιγράφεται στην Υπουργική Α¬ 
πόφαση (άρθρο 5). 

6β. Σύζευξη των φορέων υλοποίησης και των ανέργων 
υποψηφίων 

Με δεδομένες τις εγκεκριμένες αιτήσεις των φορέων υ¬ 
λοποίησης και την κατάταξη των υποψηφίων ασκουμένων 
κατά ειδικότητα και νομό, η Γνωμοδοτική Επιτροπή του 
άρθρου 3, θα προβεί σε σύζευξη των προσφερόμενων θέ¬ 
σεων με τους επιτυχόντες υποψηφίους. 

Η Γνωμοδοτική Επιτροπή εισηγείται στο Διοικητή του 
Ο.Α.Ε.Δ. ο οποίος και αποφασίζει. 

ΑΡΘΡΟ 7 

ΔΙΑΔΙΚΑΣΙΑ ΕΓΚΡΙΣΗΣ ΠΡΟΓΡΑΜΜΑΤΟΣ 

7α. Εγκρίσεις 

Τα αποτελέσματα της επιλογής των υποψηφίων καθώς 
και των επιχειρήσεων ανακοινώνονται από τα τοπικά γρα¬ 
φεία του Ο.Α.Ε.Δ. και δημοσιεύονται σε τρεις (3) πολιτι¬ 
κές εφημερίδες και μία οικονομικού περιεχομένου μεγά¬ 
λης κυκλοφορίας. 

Οι επιλεγέντες υποψήφιοι, εντός δέκα (10) εργάσιμων 
ημερών από την ημερομηνία δημοσιοποίησης, οφείλουν 

να επικοινωνήσουν με τις Υπηρεσίες του Ο.Α.Ε.Δ. Σε πε¬ 
ρίπτωση μη αποδοχής της θέσης, καλείται ο επιλαχών. 

Οι επιχειρήσεις που τελικώς θα επιλεγούν, θα ειδοποιη¬ 
θούν με επιστολή από τον Ο.Α.Ε.Δ., η οποία θα περιλαμ¬ 
βάνει όλες τις οδηγίες και αντίστοιχο υλικό για την υλο¬ 
ποίηση του προγράμματος. 

7β. Τριμερής σύμβαση 

Μετά την έγκριση του προγράμματος καλούνται οι φο¬ 
ρείς και οι ασκούμενοι να υπογράψουν από κοινού σύμ¬ 
βαση συνεργασίας για την υλοποίηση του προγράμματος 
με τον Ο.Α.Ε.Δ., σχέδιο της οποίας θα εγκριθεί από το Δ.Σ. 
του Οργανισμού. Αυτή, μεταξύ άλλων, θα περιλαμβάνει: 

* Νομοθετικό πλαίσιο. 

* Πλήρη στοιχεία του ασκούμενου. 

* Ακριβή διάρκεια της περιόδου εξάσκησης. 

* Αναφορά σε τυχόν ύπαρξη εσωτερικού κανονισμού 
εργασίας καθώς και του ωραρίου εργασίας. 

* Θέση για απόκτηση εργασιακής εμπειρίας που θα κα¬ 
λύψει ο ασκούμενος. 

* Πρόβλεψη συμπλήρωσης εξαμηνιαίας έκθεσης προό¬ 
δου από τον εργοδότη και τον ασκούμενο. 

* Πρόβλεψη συμπλήρωσης εκθέσεων αξιολόγησης από 
τον ασκούμενο και το φορέα υλοποίησης (μετά το πέρας 
της σύμβασης). 

* Υποχρέωση εκ μέρους του φορέα υλοποίησης, κατό¬ 
πιν αιτήσεωςτου εργαζόμενου, να αποστείλει εμπιστευτι- 
κά συστατική επιστολή στον επόμενο εργοδότη. 

* Τους όρους διακοπής του προγράμματος. 

7γ. Άλλα δικαιολογητικά 

* Κατά την έναρξη του προγράμματος: 

Επίσης, οι φορείς υλοποίησης, μαζί με το συμφωνητικό 
συνεργασίας, υποχρεούνται να υποβάλλουν στον 
Ο.Α.Ε.Δ. τα εξής δικαιολογητικά: 

* Δήλωση με την οποία να γνωστοποιείται το ονοματε¬ 
πώνυμο του υπεύθυνου του προγράμματος (Διεύθυνση, 
τηλέφωνο, ΐαχ, αριθμό ταυτότητας, δείγμα υπογραφής). 

* Βεβαίωση - δήλωση της έναρξης υλοποίησης του προ¬ 
γράμματος στην οποία να αναφέρεται ο τόπος υλοποίη¬ 
σης του προγράμματος. 

* Το πρόγραμμα προσαρμογής των εκπαιδευομένων. 

* Υπεύθυνη δήλωση του Ν. 1599/86 ότι: 

* έχει λάβει γνώση των όρων του προγράμματος 

* δεν θα κάνει μείωση του μόνιμου προσωπικού ειδικό¬ 
τητας που έχει διατεθεί για το πρόγραμμα (εκτός περι¬ 
πτώσεων ανωτέρας βίας π.χ. θάνατος, στράτευση, κλπ). 

* Κατά την υλοποίηση του προγράμματος: 

α. οι φορείς υποβάλλουν στον Ο.Α.Ε.Δ. τα εξής δικαιο- 
λογητικά: 

* Κάθε μήνα, κατάσταση των ασκουμένων με τις ημέρες 
παρακολούθησης του προγράμματος και τις ώρες παρα¬ 
κολούθησης. 

* Μία εξαμηνιαία έκθεση σχετικά με την υλοποίηση του 
προγράμματος και αξιολόγησή του όσον αφορά τις επι¬ 
πτώσεις στην απασχολησιμότητα του ασκουμένου. 

* Στο τέλος του προγράμματος υποβάλλεται αναλυτική 
έκθεση η οποία περιλαμβάνει και την αξιολόγηση των α¬ 
σκουμένων. 

β. ο ασκούμενος υποβάλλει στον Ο.Α.Ε.Δ. εκθέσεις σχε¬ 
τικά με την υλοποίηση του προγράμματος (μία κατά τη 
συμπλήρωση των 6 πρώτων μηνών και μία στο τέλος του 
προγράμματος). 

Όλα τα παραπάνω έντυπα προς συμπλήρωση θα δο¬ 
θούν από τον Ο.Α.Ε.Δ. στις επιχειρήσεις και τους ασκού¬ 
μενους, με την έναρξη το προγράμματος. 


ΑΡΘΡΟ 8 

ΔΙΑΔΙΚΑΣΙΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

8α. Διαδικασία παρακολούθησης 

Η διαδικασία παρακολούθησης του προγράμματος θα 
υλοποιείται από τις υπηρεσίες του Ο.Α.Ε.Δ., σε τρία επί¬ 
πεδα: Κεντρικό (Διοίκηση), Περιφερειακό, Τοπικό. 

8β. Συστήματα ελέγχου 

α. Προκειμένου να εξασφαλισθεί η αποτελεσματικότη- 
τα των ενεργειών του προγράμματος 5ΤΑΟΕ, οι οποίες 
χρηματοδοτούνται από το Ε.Κ.Τ. και τον Ο.Α.Ε.Δ. λαμβά- 
νονται τα αναγκαία μέτρα με σκοπό: 

* Την τήρηση των προβλεπομένων από την Υπουργική 
Απόφαση και τις σχετικές κοινοτικές διατάξεις. 

* Την ορθή υλοποίηση των ενεργειών και τη διαπίστωσή 
του εάν αυτές είναι σύμφωνες με τις ισχύουσες ρυθμί¬ 
σεις. 

* Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

* Την ανάκτηση τυχόν καταβληθέντων κεφαλαίων μετά 
τη διαπίστωση της σχετικής παράβασης. 

* Την εξακρίβωση της εμπρόθεσμης διεξαγωγής των 
χρηματοδοτούμενων από το Ε.Κ.Τ. ενεργειών. 

β. Η διεξαγωγή ελέγχων στις χρηματοδοτούμενες από 
το Ε.Κ.Τ. ενέργειες προβλέπεται: 

* Από τον Καν. 4253/88 (άρθρο 25, παρ. 1 και 2) 

* Από τον Καν. 4255/88 (άρθρο 8) 

* Από τον Καν. 2082/93 (άρθρο 23) 

* Από τον Καν. 1681/94 

γ. Οι ελεγχόμενοι φορείς υλοποίησης υποχρεούνται: 

* Να παρέχουν κάθε δυνατή βοήθεια και ενημέρωση 
προς τους ελεγκτές υπάλλήλους. 

* Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για ένα 
(1) χρόνο μετά τη λήξη του προγράμματος. 

δ. Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν α¬ 
ποκλίσεις, ανά εξάμηνο θα παρακολουθούνται: 

* Οι εγκριθείσες θέσεις 

* Η κάλυψη των θέσεων 

* Η καταβολή των επιχορηγήσεων κλπ 

Γ ια τις ανωτέρω ενέργειες θα συντάσσονται εκθέσεις. 

8γ. Διαδικασία ελέγχου 

α. Ο έλεγχος του προγράμματος απασχόλησης των φο¬ 
ρέων υλοποίησης υλοποιείται σε τρεις βαθμίδες: 

* Πρωτοβάθμιος, που διενεργείται από υπαλλήλους 
των Υ.Ν., Τ.Υ., Γ.Ε. του Ο.Α.Ε.Δ. μετά από εντολή του 
Προϊσταμένου τους. 

* Δευτεροβάθμιος, που διενεργείται από υπαλλήλους 
των Υπηρεσιών των οικείων Περιφερειακών Διευθύνσεων 
του Ο.Α.Ε.Δ. μετά από εντολή του Περιφερειακού Διευ¬ 
θυντή και σύμφωνη γνώμη του Διοικητή του Ο.Α.Ε.Δ.. 

* Τριτοβάθμιος, που διενεργείται με εντολή της Διοίκη¬ 
σης του Ο.Α.Ε.Δ. και από υπαλλήλους που ορίζει αυτή. 

Οι έλεγχοι και των τριών βαθμιδών πραγματοποιούνται 
από δύο (2) ελεγκτές. 

β. Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος. 

γ. Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση. 

δ. Έλεγχο επί των ως άνω προγραμμάτων δύνανται επί¬ 
σης να διενεργούν εντεταλμένα όργανα του Υπουργείου 
Εργασίας και της Ευρωπαϊκής Επιτροπής. 

8δ. Σχέδιο εξαμηνιαίων εκθέσεων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συμπληρώνονται εμπιστευτικές εκθέσεις, τόσο από το 
φορέα υλοποίησης όσο και από τον ασκούμενο στο εξά¬ 
μηνο και στο τέλος του προγράμματος, και υποβάλλονται 
στον Ο.Α.Ε.Δ.. Η συμπλήρωση των εκθέσεων αποτελεί 
προϋπόθεση για τη συνέχιση του προγράμματος. 

α.Εργοδότης 

1) Σύγκριση ποιοτικά και ποσοτικά του σχεδίου δράσης 
του εξαμήνου μεταπραγματοποιηθέντα. 

2) Σαφής αναφορά παραπτωμάτων / προβλημάτων κα¬ 
τά τη συνεργασία. Τήρηση ωραρίου. 

3) Τυχόν επιπλέον εργασίες (εκτός προγράμματος). 

4) Προτάσεις για βελτίωση / αλλαγή συνεργασίας. 

5) Αναφορά στη συμβολή του ασκούμενου σε επιμέ- 
ρους έργα ή τη λειτουργία του φορέα υλοποίησης. 

6) Γενική εκτίμηση / συμπεράσματα. 

β. Ασκούμενος 

1) Σύγκριση ποιοτικά και ποσοτικά του Σχεδίου Δράσης 
του εξαμήνου μετά επιτευχθέντα. 

2) Σαφής αναφορά παραπτωμάτων / προβλημάτων κα¬ 
τά τη συνεργασία. Θέματα συμπεριφοράς εργοδότη / κλί¬ 
ματος εργασίας. 

3) Τυχόν επιπλέον εργασίες (εκτός προγράμματος). 

4) Προτάσεις για βελτίωση / αλλαγή συνεργασίας. 

5) Αναφορά με νέες γνώσεις / δεξιότητες που αποκόμι¬ 
σε ο ασκούμενος από τη συνεργασία του. 

6) Γ ενική εκτίμηση / συμπεράσματα. 

ΑΡΘΡΟ 9 
ΑΞΙΟΛΟΓΗΣΗ 

Την αξιολόγηση του προγράμματος θα αναλάβει το 
Ε.Π.Α. βάσει συστήματος που θα εκπονήσει και που θα 
βασιστεί σε παραμέτρους και δεδομένα της αγοράς ερ¬ 
γασίας. Πιο συγκεκριμένα θα ελεγχθεί: 

* Η πρόσληψη του ασκούμενου από το φορέα υλοποίη¬ 
σης που του προσέφερε επαγγελμαπκή εμπειρία 

* Η πρόσληψη από άλλες επιχειρήσεις σε ομοειδείς ή 
μη ομοειδείς θέσεις εργασίας 

Οι λεπτομέρειες της αξιολόγησης θα καθορισθούν με 
απόφαση του Διοικητή του Ο.Α.Ε.Δ. και αφού έχει ξεκινή¬ 
σει η υλοποίηση του προγράμματος. 

ΑΡΘΡΟ 10 

ΟΡΟΙ ΧΡΗΜΑΤΟΔΟΤΗΣΗΣ 

Ο Ο.Α.Ε.Δ. αναλαμβάνει τη συνολική χρηματοδότηση 
του προγράμματος καταβάλλοντας κάθε μήνα στον α¬ 
σκούμενο για μεν τους πτυχιούχους Α.Ε.Ι. -Τ.Ε.Ι.τοποσό 
των έξι χιλιάδων εξακοσίων πενήντα (6.650) δραχμών η- 
μερησίως (Δευτέρα - Παρασκευή), στους δε κατόχους 
μεταπτυχιακών τίτλων το ποσό των επτά χιλιάδων εξακο¬ 
σίων πενήντα (7.650) δραχμών ημερησίως (μηνιαία απο¬ 
ζημίωση αντίστοιχα 140.000 και 160.000 δραχμές καθα¬ 
ρά). Γιατις ανάγκες της καλύτερης αξιολόγησης του προ¬ 
γράμματος μετά την παρέλευση έξι (6) μηνών από το 
ενδεκάμηνο, και αφού οι εκπαιδευόμενοι συμπληρώσουν 
ειδικό έντυπο με πληροφορίες σχετικές με την εργασιακή 
τους κατάσταση εκείνη τη χρονική περίοδο, θα τους δο¬ 
θεί το ποσόν των πενήντα χιλιάδων (50.000) δραχμών, 
που αποτελεί μέρος του εκπαιδευτικού επιδόματος (εφά¬ 
παξ) ως αποζημίωση για την συμμετοχή τους στην αξιο¬ 
λόγηση. Ο Ο.Α.Ε.Δ. αναλαμβάνει το κόστος της ασφάλι¬ 
σης των ασκουμένων, εφαρμοζομένων των διατάξεων 
του άρθρου 18του Ν. 2458/97 Φ.Ε.Κ. 15/Α/97. 


Με εγκύκλιο της Διεύθυνσης Οικονομικού του Ο.Α.Ε.Δ. 
θα καθορισθούν οι όροι, οι προϋποθέσεις και τα δικαιο- 
λογητικά για την πληρωμή των ασκουμένων καθώς και η 
διαδικασία καταβολής των αμοιβών στους ασκούμενους 
και της ασφαλιστικής τους κάλυψης. 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

ΑΡΘΡΟ 11 

ΚΑΛΥΨΗ ΤΗΣ ΔΑΠΑΝΗΣ 

1. Από τις διατάξεις της παρούσας απόφασης προκα- 
λείται δαπάνη ύψους 7 δις δραχμές περίπου εις βάρος 
του προϋπολογισμού του Ο.Α.Ε.Δ., αναλυτικά κατά έτος 
ως εξής: 

* Για το έτος 1999: 5 δις δραχμές 

* Για το έτος 2000: 2 δις δραχμές 

2. Το συγκεκριμένο πρόγραμμα χρηματοδοτείται από 
πόρους της Ευρωπαϊκής Ένωσης κατά ποσοστό 80% του 
συνολικού κόστους. 

3. Για την ανωτέρω δαπάνη θα προβλεφθεί πίστωση 
στον προϋπολογισμό του Ο.Α.Ε.Δ. του έτους 1999 ύψους 
5 δις δραχμές, και του έτους 2000 ύψους 2 δις δραχμές 
με τα στοιχεία "ΚΑΕ 2499Γ - Επιχορήγηση Επαγγελματι¬ 
κής Εμπειρίας Νέων Πτυχιούχων". 

ΑΡΘΡΟ 12 

ΤΕΧΝΙΚΗ ΓΡΑΜΜΑΤΕΙΑ ΤΟΥ ΠΡΟΓΡΑΜΜΑΤΟΣ 

Για τις ανάγκες της ολοκληρωμένης διαχείρισης, υλο¬ 
ποίησης και παρακολούθησης του προγράμματος θα δη- 
μιουργηθεί Τεχνική Γραμματεία του προγράμματος, η ο¬ 
ποία θα εποπτεύεται από την αρμόδια Διεύθυνση Απα¬ 
σχόλησης. 

Οι λεπτομέρειες της σύνθεσής της, οι αρμοδιότητές 
της και το έργο που θα αναλάβει να εκτελέσει θα καθορι- 
σθούν με απόφαση του Διοικητή του Ο.Α.Ε.Δ.. 

ΑΡΘΡΟ 13 

ΙΣΧΥΣ ΤΗΣ ΑΠΟΦΑΣΗΣ 

Λεπτομέρειες εφαρμογής της παρούσης θα καθορι- 
σθούν με εγκυκλίους του Ο.Α.Ε.Δ.. Η παρούσα Υπουργι¬ 
κή Απόφαση ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Δεκεμβρίου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

- ♦ - 

Αριθ. 111068 

( 2 ) 

Τροποποίηση της 108434/4-8-1997 Απόφασης του Υ¬ 
πουργού Εργασίας & Κοινωνικών Ασφαλίσεων "Σύ¬ 
στημα διαχείρισης, Παρακολούθησης, Αξιολόγησης 
και Ελέγχου του πιλοτικού Προγράμματος Σύνδεση 
Κατάρτισης και Απασχόλησης, συγχρηματοδοτούμε- 
νο από το ΕΚΤ κατά τη μεταβατική περίοδο 1997". 

Ο ΥΠΟΥΡΓΟΣ ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ. 212/69 "Περί Οργανώσεως και 
Διοικήσεως του ΟΑΕΔ". 

2. Το άρθρο 8 του Ν. 1836/1989 "Προώθηση της απα¬ 
σχόλησης και Επαγγελματικής Κατάρτισης και άλλες δια¬ 
τάξεις" , όπως το άρθρο αυτό αντικαταστάθηκε από την 
παράγραφο 1 του άρθρου 11 του Ν. 2224/1994 και όπως 
οι παράγραφοι 2,3 και 4 αυτού , αντικαταστάθηκαν και οι 
παράγραφοι 5 και 6 αυτού αριθμήθηκαν από το άρθρο 5 
του Ν. 2434/1996 . 

3. Τις διατάξεις του άρθρου 29 του Ν. 1262/1982 "Για 
την παροχή κινήτρων ενίσχυσης της οικονομικής και πε¬ 
ριφερειακής ανάπτυξης της χώρας και τροποποίηση συ¬ 
ναφών διατάξεων" όπως τροποποιήθηκε μετά άρθρα 6,7 
καιδτου Ν. 1836/1989 και το άρθρο 6 του Ν. 2434/1996. 

4. Την Απόφαση του Υπουργού Εργασίας & Κοινωνικών Α¬ 
σφαλίσεων υπ’ αριθμ. 108434/4-8-97 (ΦΕΚ 727/Β/25-8-97) 

5. Τις υπ'αριθμ. 33126/5.2.97,33161 και 33162/24.2.98 
αποφάσεις του Υπουργού Εργασίας & Κοινωνικών Ασφα¬ 
λίσεων . 

6. Την απόφαση της 4ης Επιτροπής Παρακολούθησης 
του Ε.Π. Συνεχιζόμενης Κατάρτισης και Προώθησης της 
Απασχόλησης της 11.6.1997. 

7. Το γεγονός ότι το 1997 αποτελεί μεταβατικό έτος υ¬ 
λοποίησης της παραπάνω δράσης και έχει πιλοτικό χαρα¬ 
κτήρα . 

8. Το γεγονός ότι λόγοι δημοσίου συμφέροντος επιβάλ¬ 
λουν την υλοποίηση της δράσης σύνδεσης κατάρτισης α¬ 
πασχόλησης κατά το μεταβατικό έτος 1997 . 

9. Τη γνώμη του ΔΣ του Οργανισμού Απασχόλησης Ερ¬ 
γατικού Δυναμικού που μας υποβλήθηκε με το έγγραφο 
του αριθμ. Β117146/22-9-98. 

10. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού , αποφασίζουμε: 

Την τροποποίηση του Κεφαλαίου Β της 108434/4-8-97 
Υ.Α. ως εξής: 

ΚΕΦΑΛΑΙΟ Β 
ΑΠΑΣΧΟΛΗΣΗ 

1) Οι επιχειρήσεις που συμμετείχαν στα ανωτέρω προ¬ 
γράμματα Κατάρτισης μπορούν στη συνέχεια να εντάσ¬ 
σονται στα προγράμματα επιχορήγησης απασχόλησης 
για τη δημιουργία νέων θέσεων εργασίας σύμφωνα με τα 
ποσά τους όρους καιτις προϋποθέσεις που έχουν ορισθεί 
με τις 33161/24.2.98 κ’ 33162/24.2.98 Αποφάσεις του Υ¬ 
πουργού Εργασίας και Κοινωνικών Ασφαλίσεων(ΦΕΚ 
229/Β/11.3.98) 

Γ ιατο σκοπό αυτό συμπληρώνουμε τις ανωτέρω Υ.Α. ως 
εξής: 

Οι 4.500 θέσεις εργασίας καταρτισθέντων ανέργων 
σύμφωνα με το άρθρο 5 του Ν. 2434/96, εντάσσονται στις 
48.000 θέσεις εργασίας που ορίσθηκαν με τις ανωτέρω 
Υ.Α. για το έτος 1998. 

ΥΠΑΓΩΓΗ ΣΤΟ ΠΡΟΓΡΑΜΜΑ 

2) Για όσες·επιχειρήσεις έχουν ήδη υποβάλει αίτηση και 
έχουν υπαχθεί στο πρόγραμμα Απασχόλησης σύμφωνα 
με τις διατάξεις Υ.Α. με αρ.33126/5-4-97 του έτους 1997 
θα ενταχθούν με απόφαση της αρμόδιας Υπηρεσίας στο 
πρόγραμμα Ν.Θ.Ε. του έτους 1998 σύμφωνα με τους ό¬ 
ρους, τα ποσά και τις προϋποθέσεις που ορίζουν οι Υπ. Α¬ 
ποφάσεις 33161 / 24.2.98 κ' 33162 / 24.2.98 . 

3) Γ ιατο πρόγραμμα αυτό Απασχόλησης δενισχύουνοιπα- 
ράγραφοι:2α,4α,6β,9,12β, 13α,13γκ'20τωνωςάνωΥ.Α. 
οι οποίες συμπληρώνονται και τροποποιούνται ως εξής: 


ΠΡΟΣΛΗΨΗ ΚΑΤΑΡΤΙΣΘΕΝΤΩΝ - ΔΙΑΡΚΕΙΑ ΕΠΙΧΟΡΗ¬ 
ΓΗΣΗΣ 

4) Στην παρ. 4 των Υ.Α προστίθεται εδάφιο 4 ε ως εξής: 

Η πρόσληψη των καταρτισθέντων σύμφωνα με το άρ¬ 
θρο 5 του Ν. 2434/96 είναι δυνατή αμέσως μετά τη λήξη 
της κατάρτισης και οπωσδήποτε το αργότερο εντός 
τριών (3) μηνών από τη λήξη της . 

5) Στην παρ. 6 των Υ.Α προστίθεται εδάφιο 6 εως εξής: 

Τα καταρτισθέντα άτομα που θαπροσληφθούν θα πρέ¬ 
πει να έχουν υποδειχθεί από την αρμόδια Επιτροπή της 
παρ. 10 του άρθρου 2 του κεφ. Α της με αρ. 108434 / 4-8- 
97 Υπ. Απόφασης. 

6) Στην παρ. 13 των Υ.Α προστίθενται εδάφια 13ζ και 13 
η ως εξής: 

13ζ’ Η επιχείρηση που θα προσλάβει καταρτισθέντες 
βάσει του άρθρου 5 του Ν. 2434 / 96 δεσμεύεται να τους 
απασχολήσει τους τέσσερις (4) πρώτους μήνες του προ¬ 
γράμματος χωρίς επιχορήγηση και τους επόμενους δώ¬ 
δεκα (12) μήνες με επιχορήγηση , η οποία μπορεί να συ- 
νεχισθεί μέχρι τους δέκα έξι (16), δέκα οκτώ (18), ή είκοσι 
μήνες (ανάλογα με την κατηγορία του προγράμματος). 

Η υποβολή της αίτησης για υπαγωγή της επιχείρησης 
στο πρόγραμμα Ν.Θ.Ε. είναι δυνατόν να κατατεθεί ή δεκα¬ 
πέντε (15) ημέρες πριν το τέλος της κατάρτισης ή δεκαπέ¬ 
ντε (15) ημέρες πριντη λήξη του 4μήνουτης δέσμευσης. Η 
έναρξη της επιχορήγησης θα υπολογίζεται αμέσως μετά 
την παρέλευση του ως άνω 4μηνου δέσμευσης (υποχρεω¬ 
τική απασχόληση χωρίς επιχορήγηση). 

Κατάτη διάρκεια της δέσμευσης του 4μηνου αυτού που 
προηγείται της επιχορήγησης θα πρέπει να υπάρχουν 
τουλάχιστον ογδόντα (80) ημερομίσθια για κάθε μισθωτό 
(ήτοι 20 ημερομίσθια τουλάχιστον κατά μήνα). 

ΑΝΤΙΚΑΤΑΣΤΑΣΗ ΕΠΙΧΟΡΗΓΟΥΜΕΝΩΝ 

13η Σε περίπτωση απόλυσης ή οικειοθελούς αποχώρη¬ 
σης επιχορηγούμενου μισθωτού ,που προσλήφθηκε με 
το πρόγραμμα σύνδεσης κατάρτισης - απασχόλησης, η α¬ 
ντικατάσταση πρέπει να γίνει με άτομο που έχει καταρτι¬ 
στεί με το ίδιο πρόγραμμα. Σε περίπτωση αδυναμίας α¬ 
ντικατάστασης καταρτισθέντος επιχορηγούμενου μι¬ 
σθωτού με άλλο άτομο που έχει καταρτισθεί επίσης με το 
ίδιο πρόγραμμα, θα διακόπτεται η επιχορήγηση μόνο για 
τη θέση αυτή χωρίς άλλες επιπτώσεις , με την προϋπόθε¬ 
ση ότι η αδυναμία θα βεβαιώνεται με απόφαση του αρμό¬ 
διου Δ/ντού Υ.Ν., Τ.Υ. ή Γ.Ε. του Οργανισμού . 

ΛΗΞΗ ΠΡΟΓΡΑΜΜΑΤΟΣ 

7) Στην παρ. 20 των Υ.Α προστίθεται εδάφιο 20γ ως ε¬ 
ξής: 

Το ανωτέρω πρόγραμμα απασχόλησης των 4.500 θέσε¬ 
ων εργασίας για άνεργους καταρτισθέντες, σύμφωνα με 
το άρθρο 5 του Ν. 2434 / 96 θα λήξει μετά από απόφαση 
του Δ.Σ. του ΟΑΕΔ με την οποία θα ορίζεται και η τελευ¬ 
ταία ημέρα υποβολής των αιτήσεων. 

Η παρούσα Απόφαση ισχύει από της δημοσίευσης της 
στην Εφημερίδα της Κυβερνήσεως. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Δεκεμβρίου 1998 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΡΩΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΎΡίΐ * ΡΑλ 52 34 312 | 

|- ΠΛΗΡΟΦΟΡΙΕΣ Ε=ΥΠΗΡΕΤΗΣΗΣ ΠΟΛΙΤΩΝ Η 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188,1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (° 61 ) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (°531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ , _ , , 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανα θσέλιδο η μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 ·> 

10.000 » 

3.000 » 

10.000 >· 

250.000 » 

3.000 δρχ. 

3.500 ·> 

750 >· 

3.500 *> 

1.500 » 

750 » 

250 ·> 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 

της συνδρομής και ολόκληρο το ποσό υπέρ του ΤΑΠΕΤ. * 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγε, την 31η Δεκεμβρίου του ,δ,ου χρονου. Δεν 
εγγράφονται συνδρομητές για μικρότερο χρονικό διάστημα.· 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







